Ar mangez a zo frouezh bouedek, a bouez etre 300 g ha 2 gilo. Frouezh askornek int ivez, ha chom a ra ar vouedenn peg ouzh ar maen, hag a zo ledan ha plat. Ront, hirgelchiek pe lonezheg e chall bezañ, hag ar plusk a chall bezañ melen, glas pe ruz. Diblusket e vez ar mangez, peogwir ne challer ket debriñ ar plusk anezho. Ar vouedenn a zo melen-teñval, sukret hag eouliek, gant ur blaz etre hini ar pechez ha hini ar bleuñvioù. Neudennek e chall bezañ a-wechoù, dreist-holl maz eo re azv. Debret e vez evel frouezh, pe evel kaotigell pe choazh evel lipig (chutney). A-fet yeched int frouezh hag a zegas ar pep retañ dre zevezh evit a sell ouzh ar vitamin C, ar B-karoten hag ar gwiennoù. Ar chug a implijer ivez evit aozañ chugoù-frouezh.